**บทที่ 3**

**วิธีดำเนินการวิจัย**

การวิจัยเรื่อง กระบวนการสร้างและฟื้นฟูทุนทางสังคมสู่ความเข้มแข็งของการจัดสวัสดิการชุมชน กรณีศึกษา กองบุญสัจจะสวัสดิการไทบ้าน ตำบลเปือย อำเภอลืออำนาจ จังหวัดอำนาจเจริญ ผู้วิจัยมีเป้าหมายในการที่จะสร้างทุนทางสังคมซึ่งมีอยู่แล้วในชุมชน ทั้งในตัวคน สถาบันทางสังคม ภูมิปัญญาและวัฒนธรรมอันเป็นวิถีปฏิบัติของประชาชนแต่มีในลักษณะลดลงให้กลับคืนมา และนำมาเป็นเครื่องมือในการพัฒนากองบุญสัจจะสวัสดิการไทบ้านสู่ความยั่งยืน โดยมีวัตถุประสงค์ 3 ประการ คือ 1) เพื่อศึกษาสภาพการดำเนินงานของกองบุญสัจจะสวัสดิการไทบ้าน ตำบลเปือย อำเภอลืออำนาจ จังหวัดอำนาจเจริญ 2) เพื่อศึกษาทุนทางสังคมที่มีอยู่ในตำบลเปือย อำเภอลืออำนาจ จังหวัดอำนาจเจริญ และ 3) เพื่อพัฒนากระบวนการสร้างและฟื้นฟูทุนทางสังคม เพื่อความเข้มแข็งของการจัดสวัสดิการชุมชน ด้วยเหตุนี้ผู้วิจัยจึงให้ความสำคัญกับการมีส่วนร่วมของชุมชน ซึ่งเป็นหัวใจสำคัญของการสร้างการเรียนรู้แก่ประชาชนในชุมชนและนำไปสู่ความยั่งยืนและความเข้มแข็งของการดำเนินงานของกองบุญสัจจะสวัสดิการฯ ดังนั้นผู้วิจัยจึงใช้วิธีการวิจัยเชิงคุณภาพ (Qualitative Research) และการวิจัยเชิงปฏิบัติการแบบมีส่วนร่วม (Participatory Action Research : PAR) และการจัดการความรู้ (Knowledge Management – KM) ซึ่งเป็นเครื่องมือสำคัญในการสร้างการเรียนรู้แก่กลุ่มเป้าหมายในการดำเนินการวิจัย ประกอบกับได้นำกระบวนงานวิจัยเพื่อท้องถิ่น(Community-Based Research) ของสำนักงานกองทุนสนับสนุนการวิจัย (สกว.) (กาญจนา แก้วเทพ, 2553, น. 49-56) ซึ่งประกอบด้วย 7 ขั้นตอน 1) แสวงหาตัวนักวิจัย 2) การพัฒนาโจทย์วิจัย 3) การออกแบบวิจัย 4) การทำความเข้าใจร่วม 5) การจัดการข้อมูล 6) การใช้ประโยชน์จากข้อมูล 7) การถอดและสรุปบทเรียน มาประยุกต์ใช้ในการวิจัยโดยผู้วิจัยได้แบ่งการดำเนินการวิจัยออกเป็น 3 ระยะ ดังนี้

ระยะที่ 1 ศึกษาสภาพการดำเนินงานของกองบุญสัจจะสวัสดิการไทบ้าน ตำบลเปือย อำเภอลืออำนาจ จังหวัดอำนาจเจริญ

ระยะที่ 2 ศึกษาทุนทางสังคมที่มีอยู่ในตำบลเปือย อำเภอลืออำนาจ จังหวัดอำนาจเจริญ

ระยะที่ 3 ศึกษากระบวนการสร้างและฟื้นฟูทุนทางสังคมเพื่อความเข้มแข็งของการจัดสวัสดิการชุมชน

**ระยะที่ 1 ศึกษาสภาพการดำเนินงานของกองบุญสัจจะสวัสดิการไทบ้าน ตำบลเปือย อำเภอลืออำนาจ จังหวัดอำนาจเจริญ**

ในการได้มาของข้อมูลสภาพการดำเนินงานของกองบุญสัจจะสวัสดิการไทบ้าน ตำบลเปือย อำเภอลืออำนาจ จังหวัดอำนาจเจริญ ผู้วิจัยได้ดำเนินการ ดังนี้

การศึกษาข้อมูลสภาพการดำเนินงานของกองบุญสัจจะสวัสดิการไทบ้าน ตำบลเปือย อำเภอลืออำนาจ จังหวัดอำนาจเจริญ

วัตถุประสงค์ข้อที่ 1 เพื่อศึกษาสภาพการดำเนินงานของกองบุญสัจจะสวัสดิการไทบ้านตำบลเปือย อำเภอลืออำนาจ จังหวัดอำนาจเจริญ

ใช้การศึกษาเอกสารและการวิจัยภาคสนาม ซึ่งมีการดำเนินการทั้งเป็นทางการและไม่เป็นทางการ ดังมีรายละเอียดต่อไปนี้

1. วิธีดำเนินการวิจัย

ใช้การศึกษาเอกสารและการวิจัยภาคสนาม ดังรายละเอียดต่อไปนี้

1.1 การศึกษาเอกสาร เพื่อศึกษารวบรวมข้อมูลเกี่ยวกับบริบทชุมชนประวัติความเป็นมาและสภาพการต่าง ๆ ในการดำเนินงานของกองบุญสัจจะสวัสดิการฯ

เอกสารสำคัญได้แก่ ประวัติความเป็นมาของหมู่บ้าน บันทึกประวัติและรายงานการประชุมของกองบุญสัจจะสวัสดิการ

แหล่งข้อมูล วัดโพธิ์ศิลา ตำบลเปือย อำเภอลืออำนาจ จังหวัดอำนาจเจริญ ซึ่งเป็นที่ทำการของกองบุญสัจจะสวัสดิการฯ ห้องสมุดประชาชนประจำตำบลเปือย

1.2 การวิจัยภาคสนาม เพื่อศึกษาและรวบรวมข้อมูลเกี่ยวกับ บริบทชุมชน ประวัติและสภาพการดำเนินงานของกองบุญสัจจะสวัสดิการฯ โดยเก็บรวบรวมข้อมูลดังนี้ 1) การสังเกต ประกอบด้วย 1.1) การสังเกตแบบไม่มีส่วนร่วม (Non-Participatory Observation) ได้สังเกตวิถีชีวิตความเป็นอยู่ สภาพแวดล้อมของชุมชน พฤติกรรมและปรากฏการณ์ต่าง ๆ ในชุมชนและในการเข้าร่วมกิจกรรมในวันทำการของกองบุญสัจจะสวัสดิการฯ 2) การสังเกตแบบมีส่วนร่วม (Participatory Observation) ได้เข้าไปร่วมในกิจกรรมการดำเนินงานของกองบุญสัจจะสวัสดิการฯ และกิจกรรมสาธารณะต่าง ๆ ในตำบล เช่น เข้าร่วมในวันทำการของกองบุญสัจจะสวัสดิการฯ ทุกวันที่ 9 ของเดือน งานประชุมสภาองค์กรชุมชน งานทำบุญวันพระ งานสาธยายพระไตรปิฎก ประเพณีสงกรานต์ การทำบุญกลางหมู่บ้าน เป็นต้น 2) การสัมภาษณ์เชิงลึก เพื่อศึกษาและรวบรวมประวัติความเป็นมา สภาพการดำเนินงาน ทัศคติ ความรู้ความเข้าใจในหลักปรัชญาอุดมการณ์และกฏกติกาของกองบุญสัจจะสวัสดิการฯ ผู้ให้ข้อมูลหลักจำนวน 89 คน จำแนกเป็น 2 กลุ่ม คือ 2.1) คณะกรรมการกองบุญสัจจะสวัสดิการฯ จำนวน 24 คน โดยใช้แบบสัมภาษณ์ชุดที่ 1 มีประเด็นหลัก คือ ข้อมูลทั่วไปเกี่ยวกับผู้ให้สัมภาษณ์ ทัศนคติความรู้สึกความรู้ความเข้าใจในเรื่องปรัชญาอุดมการณ์ กฎกติกา ปัญหาอุปสรรคในการดำเนินงาน และเป้าหมายของกองบุญสัจจะสวัสดิการฯ ที่อยากเห็นในอนาคต 2.2) สมาชิกกองบุญสัจจะสวัสดิการฯ จำนวน 65 คน เป็นตัวแทนจาก 13 หมู่บ้าน ๆ ละ 5 คน โดยใช้แบบสัมภาษณ์ชุดที่ 1 มีประเด็นหลัก คือ ข้อมูลทั่วไปเกี่ยวกับผู้ให้สัมภาษณ์ ทัศนคติความรู้สึกความรู้ความเข้าใจในเรื่องปรัชญาอุดมการณ์ กฎกติกา ปัญหาอุปสรรคในการดำเนินงานและเป้าหมายกองบุญสัจจะสวัสดิการฯ ที่อยากเห็นในอนาคต 3) การสนทนากลุ่มเพื่อตรวจสอบความถูกต้องของข้อมูล และเพิ่มเติมข้อมูลในประเด็นที่ยังไม่สมบูรณ์

ผู้ให้ข้อมูลจำนวน 20 คน ประกอบด้วย ตัวแทนคณะกรรมการกองบุญสัจจะสวัสดิการฯ จำนวน 7 คน และตัวแทนสมาชิกจาก 13 หมู่บ้าน ๆ ละ 1 คน รวม 13 คน จัดขึ้น 1 ครั้ง

ประเด็นคำถามหลักได้แก่ ทัศนคติความรู้สึกความรู้ความเข้าใจในเรื่องปรัชญาอุดมการณ์ กฎกติกา ปัญหาอุปสรรคในการดำเนินงานและเป้าหมายกองบุญสัจจะสวัสดิการฯ ที่อยากเห็นในอนาคต

2. การตรวจสอบข้อมูลใช้วิธีการตรวจสอบข้อมูลแบบสามเส้า(Triangulation) ด้านข้อมูล (Data Triangulation) โดยตรวจสอบแหล่งข้อมูลทั้งเวลา สถานที่ และบุคคล ด้านวิธีรวบรวมข้อมูล (Methodological Triangulation) โดยใช้การรวบรวมข้อมูลหลายวิธีในเรื่องเดียวกัน ได้แก่ การศึกษาเอกสาร การสังเกต การสัมภาษณ์ และการสนทนากลุ่ม

3. การวิเคราะห์ข้อมูลข้อมูลที่ได้จากการศึกษาเอกสารและการวิจัยภาคสนามนำมาวิเคราะห์ข้อมูลโดยการจำแนกชนิดข้อมูล (Typological Analysis) การเปรียบเทียบข้อมูล (Constant Comparison) และการสร้างแบบข้อสรุปอุปนัย (Analytic Induction) เป็นการวิเคราะห์ทั้งในระหว่างการเก็บข้อมูลและหลังการเก็บข้อมูล จากนั้นนำเสนอผลการวิเคราะห์ข้อมูลโดยการพรรณนาความเพื่อตอบวัตถุประสงค์ข้อที่ 1 เพื่อศึกษาสภาพการดำเนินงานของกองบุญสัจจะสวัสดิการไทบ้านตำบลเปือย อำเภอลืออำนาจ จังหวัดอำนาจเจริญ

**ขั้นตอนการศึกษาสภาพการดำเนินงานของกองบุญสัจจะสวัสดิการไทบ้าน ตำบลเปือย**

ที่ปรึกษาวิทยานิพนธ์พิจารณา

เวทีสนทนากลุ่ม

วิเคราะห์และสรุปข้อมูล

ได้สภาพการดำเนินงานของกองบุญสัจจะสวัสดิการไทบ้าน

ศึกษาข้อมูลจากเอกสาร

การสังเกต, สัมภาษณ์

ศึกษาสภาพการดำเนินงานของกองบุญสัจจะสวัสดิการไทบ้านตำบลเปือย

กำหนดประเด็นการสนทนากลุ่ม

***ภาพที่ 3.1*** ขั้นตอนการศึกษาสภาพการดำเนินงานของกองบุญสัจจะสวัสดิการไทบ้าน

**ระยะที่ 2 ศึกษาทุนทางสังคมที่มีอยู่ในตำบลเปือย อำเภอลืออำนาจ จังหวัดอำนาจเจริญ**

วัตถุประสงค์ข้อที่ 2 เพื่อศึกษาทุนทางสังคมที่มีอยู่ใน ตำบลเปือย อำเภอลืออำนาจ จังหวัดอำนาจเจริญ

ใช้การศึกษาด้วยวิธีการสร้างนักวิจัยในพื้นที่ และการวิจัยภาคสนาม ดังมีรายละเอียดดังต่อไปนี้

1. วิธีดำเนินงานวิจัย

ใช้การวิจัยเชิงปฏิบัติการแบบมีส่วนร่วม ดังรายละเอียดต่อไปนี้

1.1 การสร้างนักวิจัยในพื้นที่ โดยกำหนดให้มีชื่อว่า นวัตกรสวัสดิการชุมชน คือ คนในชุมชนที่มีหน้าที่อธิบาย สร้างความเข้าใจและเชิญชวนคนในชุมชนให้เข้ามาร่วมเป็นส่วนหนึ่งในการจัดสวัสดิการชุมชน และมีหน้าที่ในการร่วมวางแผนและร่วมดำเนินงานการพัฒนากองบุญสัจจะสวัสดิการฯ ให้มีความเข้มแข็งและยั่งยืน เพื่อให้คนในพื้นที่มีความรู้ความเข้าใจเรื่องกองบุญสัจจะสวัสดิการฯ เพิ่มมากขึ้น มีทักษะการทำงานในชุมชน ร่วมเป็นคณะวิจัยกับผู้ศึกษาวิจัยและเข้ามาเป็นกำลังสำคัญในการสร้างความเข้มแข็งให้กองบุญสัจจะสวัสดิการฯ ต่อไป สร้างนักวิจัยในพื้นที่ด้วยการจัดอบรมนวัตกรสวัสดิการชุมชน โดยมีรายละเอียดดังนี้ 1) ประชาสัมพันธ์ ขอความร่วมมือผู้นำชุมชนประชาสัมพันธ์ให้ประชาชนในตำบลทุกหมู่บ้านรับทราบ 2) รับสมัครผู้ที่มีจิตอาสาทำงานเพื่อชุมชนเข้ารับการอบรมเป็นนวัตกรสวัสดิการชุมชน จำนวน 20 คน 3) ร่างหลักสูตร โดยร่วมกับคณะกรรมการกองบุญสัจจะสวัสดิการฯ ผู้นำชุมชน ร่วมกันร่างหลักสูตร เนื้อหาประกอบด้วย 4 เรื่อง คือ เรื่องที่ 1 ความรู้ความเข้าใจเรื่องสวัสดิการชุมชนและบทบาทของนวัตกรสวัสดิการชุมชน เรื่องที่ 2 เทคนิคการทำงานในชุมชน เรื่องที่ 3 ความรู้เรื่องทุนทางสังคม และเรื่องที่ 4 เทคนิคและวิธีการจัดเก็บข้อมูล 4) จัดอบรมนวัตกรสวัสดิการชุมชนโดยอบรมเป็นเวลา 2 วัน ที่วัดโพธิ์ศิลา

1.2 การวิจัยภาคสนาม เพื่อศึกษาและรวบรวมข้อมูลทุนทางสังคมที่มีอยู่ในตำบลเปือย โดยมีวิธีการเก็บรวบรวมข้อมูลดังนี้ 1) การสัมภาษณ์เชิงลึก เพื่อศึกษารวบรวมทุนทางสังคมคือ ทุนมนุษย์ ทุนสถาบันทางสังคม ทุนภูมิปัญญาและวัฒนธรรม ที่มีอยู่ในตำบลเปือย ผู้ให้ข้อมูลมี 3 กลุ่ม จำนวน 99 คน ดังนี้ 1) พระสงฆ์และปราชญ์ชาวบ้านจำนวน 20 รูป/คน 2) ผู้นำชุมชน ประกอบด้วย ผู้ใหญ่บ้าน 13 หมู่บ้านและ นายกเทศมนตรีเทศบาลตำบลเปือย รวม 14 คน   
3) ประชาชนในตำบล 13 หมู่บ้านๆ ละ 5 คน รวม 65 คน

โดยใช้แบบสอบถามชุดที่ 2 มีประเด็นหลัก คือ ความมีอยู่ของทุนทางสังคมด้านทุนมนุษย์ ด้านสถาบันทางสังคม และด้านภูมิปัญญาและวัฒนธรรม ในอดีต ปัจจุบัน และแนวโน้มที่จะเกิดขึ้นในอนาคต

1.3การสนทนากลุ่มเพื่อตรวจสอบความถูกต้องของข้อมูล และเพิ่มเติมข้อมูลในประเด็นที่ยังไม่สมบูรณ์

ผู้ให้ข้อมูลจำนวน 25 คน ประกอบด้วย ตัวแทนพระสงฆ์และปราชญ์ชาวบ้าน จำนวน 5 คน ตัวแทนผู้นำชุมชน 7 คน และตัวแทนจาก 13 หมู่บ้าน ๆ ละ 1 คน รวม 13 คน จัดขึ้น 1 ครั้ง

ประเด็นคำถามหลักได้แก่ ความมีอยู่ของทุนทางสังคม ด้านทุนมนุษย์ ด้านสถาบันทางสังคม และด้านภูมิปัญญาและวัฒนธรรม ในอดีต ปัจจุบัน และแนวโน้มที่จะเกิดขึ้นในอนาคต

2. การตรวจสอบข้อมูลใช้วิธีการตรวจสอบข้อมูลแบบสามเส้า(Triangulation) ด้านข้อมูล (Data Triangulation) โดยตรวจสอบแหล่งข้อมูลทั้งเวลา สถานที่ และบุคคล ด้านวิธีรวบรวมข้อมูล (Methodological Triangulation) โดยใช้การรวบรวมข้อมูลหลายวิธีในเรื่องเดียวกัน ได้แก่ การสังเกต การสัมภาษณ์ และการสนทนากลุ่ม

3. การวิเคราะห์ข้อมูลข้อมูลที่ได้จากการวิจัยภาคสนามนำมาวิเคราะห์ข้อมูลโดยการจำแนกชนิดข้อมูล (Typological Analysis) การเปรียบเทียบข้อมูล (Constant Comparison) และการสร้างแบบข้อสรุปอุปนัย (Analytic Induction) เป็นการวิเคราะห์ทั้งในระหว่างการเก็บข้อมูลและหลังการเก็บข้อมูล จากนั้นนำเสนอผลการวิเคราะห์ข้อมูลโดยการพรรณนาความเพื่อตอบวัตถุประสงค์ข้อที่ 2 เพื่อศึกษาทุนทางสังคมที่มีอยู่ใน ตำบลเปือย อำเภอลืออำนาจ จังหวัดอำนาจเจริญ

จากที่กล่าวข้างต้นสามารถเขียนขั้นตอนการศึกษาทุนทางสังคมที่มีอยู่ในตำบลเปือย อำเภอลืออำนาจ จังหวัดอำนาจเจริญ ได้ดังนี

ศึกษาแนวคิดทฤษฎีเกี่ยวกับทุนทางสังคม

จัดทำหลักสูตรนวัตกรสวัสดิการชุมชน

รับสมัครนวัตกร

สวัสดิการชุมชน

จัดอบรมนวัตกรสวัสดิการชุมชน

นวัตกรสวัสดิการชุมชนเก็บข้อมูลทุนทางสังคม ร่วมกับผู้วิจัย

ประมวลข้อมูลทุนทางสังคม

สนทนากลุ่มนำเสนอข้อมูลทุนทางสังคม เพื่อตรวจสอบและเพิ่มเติมข้อมูล

ได้ข้อมูลทุนทางสังคมที่มีอยู่ในตำบลเปือย

***ภาพที่ 3.2*** ขั้นตอนการศึกษาทุนทางสังคมในตำบลเปือย

**ระยะที่ 3 ศึกษากระบวนการสร้างและฟื้นฟูทุนทางสังคมเพื่อความเข้มแข็งของการจัดสวัสดิการชุมชน**

วัตถุประสงค์ข้อที่ 3 เพื่อศึกษากระบวนการสร้างและฟื้นฟูทุนทางสังคมเพื่อความเข้มแข็งของการจัดสวัสดิการชุมชน

ใช้การวิจัยเชิงปฏิบัติการแบบมีส่วนร่วม ร่วมกับกระบวนการเรียนรู้และการจัดการความรู้ ดังรายละเอียดต่อไปนี้

1. วิธีดำเนินการวิจัย

มีขั้นตอนดำเนินการ 4 ขั้นตอน ดังนี้

ขั้นตอนที่ 1 การประชุมเชิงปฏิบัติการวางแผนแบบมีส่วนร่วม (AIC) เพื่อสร้างการรับรู้ เกิดความตระหนัก และมีส่วนร่วมในการกระบวนการสร้างและฟื้นฟูทุนทางสังคมอย่างแท้จริงและสามารถขับเคลื่อนงานต่อในพื้นที่ได้ มีขั้นตอนดังนี้

1. เตรียมการประชุมผู้ที่เกี่ยวข้องในการสร้างและฟื้นฟูทุนทางสังคมจำนวน 100 คน ประกอบด้วย 1) ประธานและคณะกรรมการกองบุญสัจจะสวัสดิการฯ 20 คน 2) กำนันผู้ใหญ่บ้านในตำบล 13 คน 3) นายกเทศมนตรี 1 คน 4) นักวิชาการพัฒนาชุมชนเทศบาล 1 คน   
5) สมาชิกกลุ่มกองบุญสัจจะสวัสดิการฯ ซึ่งเป็นตัวแทนจาก 13 หมู่บ้าน ๆ ละ 5 คน จำนวน 65 คน

2. การดำเนินการประชุม ด้วยการประชุมเชิงปฏิบัติการวางแผนแบบมีส่วนร่วม มีขั้นตอนดังนี้ ขั้นตอนที่ 1 การสร้างความรู้ (Appreciation หรือ A) คือ ขั้นตอนการเรียนรู้และแลกเปลี่ยนประสบการณ์ โดยแบ่งออกเป็น 2 ช่วงคือ ช่วงที่ 1 การสร้างการรับรู้และเกิดความตระหนักร่วมกัน โดยผู้วิจัยได้นำเสนอผลการศึกษาวิจัยตามวัตถุประสงค์ข้อที่ 1 และข้อที่ 2 เพื่อสร้างการรับรู้ข้อมูลความจริงร่วมกัน โดยมีเป้าหมายให้ทุกคนเกิดความตระหนักร่วมกันถึงสภาพการดำเนินงานของกองบุญสัจจะสวัสดิการฯ และสถานะของทุนทางสังคม อันจะนำไปสู่การเกิดความกระตือรือร้นที่จะเข้ามาช่วยกันดำเนินการสร้างและฟื้นฟูทุนทางสังคม ช่วงที่ 2 การกำหนดเป้าหมายของการพัฒนาหรือวิสัยทัศน์ร่วม เป็นการเปิดโอกาสให้สมาชิกที่รับรู้ข้อมูลและเกิดความตระหนักร่วมกันแล้วแสดงความคิดเห็นอย่างกว้างขวางว่าอยากเห็นกองบุญสัจจะสวัสดิการฯ ของตนพัฒนาไปสู่เป้าหมายอะไรและร่วมกันสรุปประเด็นที่หลากหลายนั้นให้เป็นเป้าหมายร่วมหรือวิสัยทัศน์ร่วมเพื่อให้เกิดพลังในการร่วมมือสร้างและฟื้นฟูทุนทางสังคม

ขั้นตอนที่ 2 การสร้างแนวทางการพัฒนา (Influence หรือ I) เป็นขั้นตอนการหาวิธีการและแนวทาง เพื่อไปสู่เป้าหมายหรือวิสัยทัศน์ร่วมที่ได้ร่วมกำหนดไว้ในขั้นตอนที่ 1 โดยแบ่งออกเป็น 2 ช่วง คือ ช่วงที่ 1 การคิดโครงการเพื่อที่จะให้บรรลุเป้าหมายหรือวิสัยทัศน์ร่วม ช่วงที่ 2 การจัดลำดับความสำคัญของโครงการ

ขั้นตอนที่ 3 การสร้างแนวทางปฏิบัติ (Control หรือ C) เป็นความต่อเนื่องจากคิดโครงการ มาสู่การวางแผนในรายละเอียดว่า จะทำอย่างไร ใครทำ ทำเมื่อไร และใช้งบประมาณเท่าไร จากที่ไหน แบ่งเป็น 2 ช่วง คือ ช่วงที่ 1 การแบ่งกลุ่มรับผิดชอบ ช่วงที่ 2 การวางแผนโดยละเอียดแบบมีส่วนร่วม

โดยผู้วิจัยและทีมนวัตกรสวัสดิการชุมชนทำหน้าที่เป็นวิทยากรกระบวนการในกลุ่มย่อย กระตุ้นให้ผู้เข้าร่วมแสดงความคิดเห็นสร้างการมีส่วนร่วม เพื่อให้ผู้เข้าร่วมทุกคนรู้สึกเป็นเจ้าของในแผนงานโครงการที่ได้คิดร่วมกัน อันจะเป็นแรงจูงใจในการเข้าร่วมดำเนินการกิจกรรมในระยะต่อไปด้วยความเต็มใจ

ขั้นตอนที่ 2 ดำเนินกิจกรรมตามแผนที่ได้จากเวทีประชุมเชิงปฏิบัติการ ขั้นนี้เป็นขั้นที่ชุมชนนำโครงการและกิจกรรมที่วางแผนร่วมกันจากเวทีประชุมเชิงปฏิบัติการวางแผนแบบมีส่วนร่วมไปสู่การปฏิบัติ เพื่อการไปสู่เป้าหมายร่วมหรือวิสัยทัศน์ร่วม โดยผู้วิจัยและทีมนวัตกรสวัสดิการชุมชน ร่วมเป็นทีมดำเนินการกับชุมชนด้วย และมีการถอดบทเรียนสร้างการเรียนรู้ระหว่างกิจกรรมและหลังดำเนินกิจกรรมอย่างสม่ำเสมอ เพื่อสร้างการเรียนรู้และพัฒนาทุนมนุษย์ในตำบลให้มีองค์ความรู้ในการดำเนินงานกิจกรรมต่าง ๆ ในชุมชนอย่างต่อเนื่อง

ขั้นตอนที่ 3 การติดตามและประเมินผลการปฏิบัติงาน เป็นการติดตามและประเมินผลการดำเนินงาน โดยผู้วิจัย ทีมนวัตกรสวัสดิการชุมชนและผู้นำชุมชน ร่วมประชุมแบบไม่เป็นทางการร่วมกันในการทำบุญวันพระทุกวัน เพื่อติดตามความก้าวหน้าในการดำเนินงานและรายงานผลสรุปกิจกรรมที่ดำเนินการไปแล้วและที่จะดำเนินการต่อไป

ขั้นตอนที่ 4 การถอดบทเรียนสร้างการเรียนรู้แก่คณะทำงานและสมาชิกกองบุญสัจจะสวัสดิการฯเป็นขั้นตอนที่สำคัญของการสร้างการเรียนรู้แก่คณะทำงานคือผู้เข้าร่วมประชุมในเวทีประชุมเชิงปฏิบัติการแบบมีส่วนร่วม 100 คน ซึ่งผู้วิจัยและทีมนวัตกรสวัสดิการชุมชนได้จัดถอดบทเรียนการทำงานในกิจกรรมย่อยของโครงการทุกกิจกรรมอยู่แล้ว แต่เป็นการจัดถอดบทเรียนเฉพาะคณะทำงานในกิจกรรมนั้น ๆ เท่านั้น เพื่อเป็นการสร้างการเรียนรู้ภาพรวมร่วมกันจึงได้จัดการถอดบทเรียนสร้างการเรียนรู้แก่คณะทำงานและสมาชิกกองบุญฯ ร่วมกันอีกครั้งหลังจากเสร็จสิ้นโครงการแล้ว โดยแบ่งเป็น 2 ช่วงคือ ช่วงที่ 1 การทบทวนวิสัยทัศน์ร่วมของคณะทำงาน โดยผู้วิจัยได้นำเสนอลำดับเหตุการณ์ความเป็นมาของกระบวนการสร้างและฟื้นฟูทุนทางสังคม การจัดประชุมเชิงปฏิบัติการวางแผนแบบมีส่วนร่วม (AIC) เกิดวิสัยทัศน์ร่วม เกิดคณะทำงานสร้างและฟื้นฟูทุนทางสังคม 3 คณะ จากนั้นแต่ละคณะทำงานได้ไปดำเนินการจัดกิจกรรมต่าง ๆ จบแล้ว ในวันนี้จึงได้มีการจัดเวทีถอดบทเรียนเพื่อสร้างการเรียนรู้ร่วมกัน ช่วงที่ 2 การสร้างการเรียนรู้ร่วมกัน ได้มีการแบ่งกลุ่มย่อยคณะทำงานเป็น 3 กลุ่ม โดยมีประเด็นคำถามในการระดมสมองคือ 1) การจัดกิจกรรมสร้างและฟื้นฟูทุนทางสังคมเพื่อความเข้มแข็งของกองบุญสัจจะสวัสดิการฯ บรรลุเป้าหมายหรือไม่ 2) เรื่องอะไรที่ทำได้ดี เพราะอะไร 3) เรื่องอะไรที่ทำได้ไม่ดี เพราะอะไร และ 4) ถ้ามีจัดใหม่ครั้งต่อไปจะทำอย่างไรให้ดีขึ้น

2. เครื่องมือที่ใช้ในการวิจัย

การวิจัยเชิงปฏิบัติการแบบมีส่วนร่วม การสังเกต การประชุมกลุ่มย่อยและการบันทึกกิจกรรม

3. การตรวจสอบข้อมูล

ใช้วิธีการตรวจสอบข้อมูลแบบสามเส้า(Triangulation) ด้านข้อมูล (Data Triangulation) โดยตรวจสอบแหล่งข้อมูลทั้งเวลา สถานที่ และบุคคล ด้านวิธีรวบรวมข้อมูล (Methodological Triangulation) โดยใช้การรวบรวมข้อมูลหลายวิธีในเรื่องเดียวกัน ได้แก่ การสังเกต การประชุมกลุ่มย่อยและการถอดบทเรียน

4. การวิเคราะห์ข้อมูลนำข้อมูลที่ได้จากการจัดกิจกรรมด้วยการวิจัยเชิงปฏิบัติการแบบมีส่วนร่วมมาวิเคราะห์ข้อมูลโดยการจำแนกชนิดข้อมูล (Typological Analysis) การเปรียบเทียบข้อมูล (Constant Comparison) และการสร้างแบบข้อสรุปอุปนัย (Analytic Induction) เป็นการวิเคราะห์ทั้งในระหว่างการเก็บข้อมูลและหลังการเก็บข้อมูล จากนั้นนำเสนอผลการวิเคราะห์ข้อมูลโดยการพรรณนาความเพื่อตอบวัตถุประสงค์ข้อที่ 3 เพื่อศึกษากระบวนการสร้างและฟื้นฟูทุนทางสังคมเพื่อความเข้มแข็งของการจัดสวัสดิการชุมชน

จากที่กล่าวข้างต้นสามารถเขียนขั้นตอนศึกษากระบวนการสร้างและฟื้นฟูทุนทางสังคมเพื่อความเข้มแข็งของการจัดสวัสดิการชุมชน ของกองบุญสัจจะสวัสดิการไทบ้าน ตำบลเปือย อำเภอลืออำนาจ จังหวัดอำนาจเจริญ ได้ดังนี้

การประชุมด้วยกระบวนการการวางแผนแบบมีส่วนร่วม (Appreciation Influence Control A-I-C)

ผู้เข้าร่วมประชุมเกิดความรู้และความตระหนักเรื่องทุนทางสังคม

ได้แผนและกิจกรรมการสร้างและฟื้นฟูทุนทางสังคม

-

การดำเนินกิจกรรมตามแผน

การติดตามประเมินผล

การถอดบทเรียนสร้างการเรียนรู้

กระบวนการสร้างและฟื้นฟู

ทุนทางสังคม

***ภาพที่ 3.3*** ขั้นตอนกระบวนการสร้างและฟื้นฟูทุนทางสังคม

**แผนการดำเนินการวิจัย**

เพื่อสร้างและฟื้นฟูทุนทางสังคมสู่ความเข้มแข็งในการจัดสวัสดิการชุมชน กรณี ศึกษา กองบุญสัจจะสวัสดิการไทบ้าน ตำบลเปือย อำเภอลืออำนาจ จังหวัดอำนาจเจริญ ผู้วิจัยได้สรุปรายละเอียดแผนการดำเนินการไว้ในตารางด้านล่างดังนี้

**ตารางที่ 3.1**

*แผนการดำเนินงานวิจัย*

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| กิจกรรมขับเคลื่อน | | กลุ่มเป้าหมาย | | เครื่องมือ | | ระยะเวลา | | สิ่งที่คาดว่าจะได้รับ |
| ระยะที่ 1 ศึกษาสภาพการดำเนินงานของกองบุญสัจจะสวัสดิการไทบ้านตำบลเปือย | | | | | | | | |
| ขั้นตอนที่ 1 การศึกษาเอกสาร | | เอกสารประวัติความเป็นมา สมุดบันทึกการประชุม | | การศึกษาเอกสาร | | พ.ย. 57  (1 เดือน) | | ทราบข้อมูลประวัติความเป็นมาของกองบุญสัจจะสวัสดิการฯ |
| ขั้นตอนที่ 2 เก็บข้อมูลภาคสนาม | | คณะกรรมการ 24 คน  สมาชิกกองบุญสัจจะสวัสดิการฯ 65 คน รวม 89 คน | | แบบสัมภาษณ์  การสังเกต | | ธ.ค. 57 –  ม.ค. 58  (2 เดือน) | | ทราบข้อมูลประวัติความเป็นมา สภาพการดำเนินงานปัญหาและอุปสรรคของกองบุญสัจจะสวัสดิการฯ |
| ขั้นตอนที่ 3  การสนทนากลุ่ม | | คณะกรรมการ 7คน  สมาชิกกองบุญสัจจะสวัสดิการฯ 13 คน รวม 20 คน | | การสนทนากลุ่ม  การสังเกตอย่างมีส่วนร่วม  การบันทึกกิจกรรม | | ก.พ. 58  (1 เดือน) | | ทราบข้อมูลประวัติความเป็นมา สภาพการดำเนินงานปัญหาและอุปสรรคของกองบุญสัจจะสวัสดิการฯ  ตรวจสอบข้อมูลและเพิ่มเติมข้อมูลประวัติความเป็นมา สภาพการดำเนินงานปัญหาอุปสรรคของกองบุญสัจจะสวัสดิการฯ |
| ระยะที่ 2 ศึกษาทุนทางสังคมที่มีอยู่ในตำบลเปือย อำเภอลืออำนาจ จังหวัดอำนาจเจริญ | | | | | | | | |
| ขั้นตอนที่ 1 จัดอบรมนวัตกร สวัสดิการชุมชน | | ประชาชนในตำบลเปือยมีอายุ 15 ปีขึ้นไป ที่มีจิตอาสารักการเรียนรู้จำนวน 20 คน | | การวิจัยเชิงปฏิบัติการแบบมีส่วนร่วม  อบรมเชิงปฏิบัติการ  การสังเกต | | มี.ค. 58  (1 เดือน) | | ได้นักวิจัยในพื้นที่ร่วมเป็นทีมศึกษาวิจัยและขับเคลื่อนงานต่อในพื้นที่หลังจบการศึกษาวิจัยแล้ว |
|  | |  | |  | |  | | *(ต่อ)* |
|  | |  | |  | |  | |  |
| **ตารางที่ 3.1** (ต่อ) | | | |  | |  | |  |
| กิจกรรมขับเคลื่อน | | กลุ่มเป้าหมาย | | เครื่องมือ | | ระยะเวลา | | สิ่งที่คาดว่าจะได้รับ |
| ขั้นตอนที่ 2 การจัดเก็บข้อมูลทุนทางสังคม | | พระสงฆ์และปราชญ์ชาวบ้าน 20 รูป/คน  ผู้นำชุมชน 14 คน  ตัวแทนประชาชน จำนวน 65 คนรวม 99 คน | | แบบสัมภาษณ์การสังเกตการสนทนากลุ่ม | | เม.ย.-พ.ค. 58 (2 เดือน) | | ทราบข้อมูลทุนทางสังคมที่มีอยู่ในตำบล  ได้ตรวจสอบและเพิ่มเติมข้อมูลทุนทางสังคมที่มีอยู่ในตำบล |
| ระยะที่ 3 ศึกษากระบวนการสร้างและฟื้นฟูทุนทางสังคมเพื่อความเข้มแข็งของการจัดสวัสดิการชุมชน | | | | | | | | |
| ขั้นตอนที่ 1 ประชุมเชิงปฏิบัติการวางแผนแบบมีส่วนร่วม (AIC) | | คณะกรรมการกองบุญสัจจะสวัสดิการฯ10 คน  กำนัน/ผู้ใหญ่บ้าน 13 คน  นายกเทศมนตรี 1 คน  นักวิชาการพัฒนาชุมชน 1 คน  สมาชิกกลุ่มจำนวน75 คน (ตัวแทนหมู่บ้านละ 5 คน)รวม 100 คน | | - การประชุมวางแผนแบบมีส่วนร่วม (AIC)  - การสังเกต  -กระบวนการเรียนรู้  - การจัดการความรู้  - การบันทึกกิจกรรม | | มิ.ย. 58  (1 เดือน) | | สร้างการเรียนรู้ประวัติความเป็นมา สภาพการดำเนินงานปัญหาและอุปสรรคของกองบุญสัจจะสวัสดิการฯ ร่วมกัน  สร้างการเรียนรู้ถึงทุนทางสังคมที่มีอยู่ในตำบลร่วมกัน  ผู้เข้าร่วมเกิดความตระหนัก เกิดพลังร่วม วิสัยทัศน์ร่วม ในการสร้างและฟื้นฟูทุนทางสังคมเพื่อความเข้มแข็งของการจัดสวัสดิการชุมชน  ได้แผนปฏิบัติการและคณะทำงาน ในการสร้างและฟื้นฟูทุนทางสังคม |
|  | |  | |  | |  | |  |
|  | |  | |  | |  | | *(ต่อ)* |
|  | |  | |  | |  | |  |
|  | |  | |  | |  | |  |
|  | |  | |  | |  | |  |
|  | |  | |  | |  | |  |
| **ตารางที่ 3.1** (ต่อ) | | | | | |  | |  |
| กิจกรรมขับเคลื่อน | | กลุ่มเป้าหมาย | | เครื่องมือ | | ระยะเวลา | | สิ่งที่คาดว่าจะได้รับ | | |
| ขั้นตอนที่ 2 ดำเนินกิจกรรมตามแผนที่ได้จากเวทีประชุมเชิงปฏิบัติการวางแผนแบบมีส่วนร่วม (AIC) | | คณะกรรมการกองบุญสัจจะสวัสดิการฯ10 คน  กำนัน/ผู้ใหญ่บ้าน 13 คน  นายกเทศมนตรี 1 คน  นักวิชาการพัฒนาชุมชน 1 คน  สมาชิกกลุ่มจำนวน75 คน (ตัวแทนหมู่บ้านละ 5 คน)  ประชาชนในตำบลที่เข้าร่วมโครงการในแต่ละกิจกรรม | | การวิจัยเชิงปฏิบัติการแบบมีส่วนร่วม  - การสังเกต  - กระบวน  การเรียนรู้  - การจัดการความรู้  - การบันทึกกิจกรรม | | ก.ค. 58-  ต.ค. 59  (16 เดือน) | | ได้ดำเนินการเพื่อสร้างและฟื้นฟูทุนทางสังคม เพื่อความเข้มแข็งในการจัดสวัสดิการชุมชน  - ได้สร้างการเรียนรู้แก่ประชาชนในตำบล |
| ขั้นตอนที่ 3 การติดตามประเมินผลการปฏิบัติงาน | | คณะทำงานติดตามประเมินผล ตัวแทนจากทุกภาคส่วนในตำบล 5 คน  คณะกรรมการกองบุญสัจจะสวัสดิการฯ 2 คน  ผู้วิจัยและทีมนวัตกรสวัสดิการชุมชน 3 คนรวม 10 คน | | การวิจัยเชิงปฏิบัติการแบบมีส่วนร่วม  การสังเกต  การจัดการความรู้  การบันทึกกิจกรรม | | ก.ค. 58-  ต.ค. 59  (16 เดือน) | | ทราบถึงพัฒนาการของการดำเนินงาน โดยการวิจัยเชิงปฏิบัติการแบบมีส่วนร่วม  ได้ช่วยแก้ปัญหาอุปสรรคและสร้างกำลังใจให้แก่คณะทำงาน  ได้สร้างการเรียนรู้และพัฒนาทุนมนุษย์เรื่องกระบวนการพัฒนาชุมชน  *(ต่อ)* |
| **ตารางที่ 3.1** (ต่อ) | | | | | |  | |  |
| กิจกรรมขับเคลื่อน | | กลุ่มเป้าหมาย | | เครื่องมือ | | ระยะเวลา | | สิ่งที่คาดว่าจะได้รับ | | |
| ขั้นตอนที่ 4 การถอดบทเรียนสร้างการเรียนรู้แก่คณะทำงานและสมาชิกกองบุญสัจจะสวัสดิการ | | คณะกรรมการกองบุญสัจจะสวัสดิการฯ10 คน  กำนัน/ผู้ใหญ่บ้าน 13 คน  นายกเทศมนตรี1 คน  นักวิชาการพัฒนาชุมชน 1 คน  สมาชิกกลุ่มจำนวน75 คน (ตัวแทนหมู่บ้านละ 5 คน)รวม 100 คน (กลุ่มเป้าหมายเดิมที่ได้ร่วมประชุม AIC) | | การวิจัยเชิงปฏิบัติการแบบมีส่วนร่วม  การสังเกต  การจัดการความรู้  กระบวนการเรียนรู้  การบันทึกกิจกรรม | | พ.ย. 59  (1 เดือน) | | ได้สร้างการเรียนรู้และพัฒนาทุนมนุษย์เรื่องกระบวนการพัฒนาชุมชน  ได้สรุปบทเรียนการทำงานเพื่อประเมินวิสัยทัศน์ร่วม  ได้ดำเนิน  กระบวนการสร้างและฟื้นฟูทุนทางสังคมเพื่อความเข้มแข็งของกองบุญสัจจะสวัสดิการฯ ครบทุกขั้นตอน |

**ระยะเวลาดำเนินงาน**

ระยะเวลาที่ใช้ในการวิจัย 24 เดือน ระหว่างเดือนพฤศจิกายน 2557 ถึง เดือนพฤศจิกายน 2559

**ความเป็นนวัตกรรม**

1. กระบวนการสร้างและฟื้นฟูทุนทางสังคม เป็นนวัตกรรมทางสังคม เพื่อสร้างความเข้มแข็งในการจัดสวัสดิการชุมชน โดยการสร้างความตระหนักและวิสัยทัศน์ร่วมให้เกิดขึ้นแก่ประชาชนในพื้นที่ พัฒนาคนรุ่นใหม่ในตำบลให้เป็นนวัตกรสวัสดิการชุมชน เข้ามาสืบทอดเจตนารมณ์ เพื่อสร้างความเข้มแข็งและยั่งยืนให้เกิดขึ้นแก่การจัดสวัสดิการชุมชนในตำบลผ่านกิจกรรมกองบุญสัจจะสวัสดิการไทบ้าน ตามหลักการพัฒนาคนให้เกิดการเรียนรู้เพื่อพึ่งตนเอง

2. ในกระบวนการสร้างและฟื้นฟูทุนทางสังคม ได้ประยุกต์ใช้หลักธรรมในทางพระพุทธศาสนาคืออริยสัจ 4 ร่วมกับเทคนิคการประชุมวางแผนแบบมีส่วนร่วมอย่างสร้างสรรค์ (Appreciation Influence Control A-I-C) ซึ่งสามารถแก้ปัญหาได้ที่สาเหตุด้วยกระบวนการมีส่วนร่วมของประชาชนในตำบล

3. ในกระบวนการสร้างและฟื้นฟูทุนทางสังคม ได้นำหลักธรรมในพระพุทธศาสนา ที่เกี่ยวกับการปฏิบัติตนต่อกันอย่างสมบูรณ์คือ ทิศ 6 ให้ประชาชนในตำบลได้นำไปสู่การปฏิบัติ เพื่อสร้างและฟื้นฟูทุนทางสังคมเรื่องวัฒนธรรมและการมีปฏิสัมพันธ์ที่ดีต่อกันในตำบล ซึ่งเป็นปัจจัยสนับสนุนที่สำคัญต่อการจัดสวัสดิการชุมชน

แผนพัฒนาฉบับที่ 10-11

ทุนทางสังคม

กระบวนการสร้างและฟื้นฟูทุนทางสังคม

กระบวนการมีส่วนร่วม

หลักพุทธธรรม

วิสัยทัศน์ร่วม

สังคมเอื้ออาทร

วางแผนแบบมีส่วนร่วม

ร่วมดำเนินการตามแผน

การจัดการความรู้

ความเข้มแข็งของการจัดสวัสดิการชุมชน

***ภาพที่ 3.4*** ฐานคิดนวัตกรรมกระบวนการสร้างและฟื้นฟูทุนทางสังคมสู่ความเข้มแข็งของการจัดสวัสดิการชุมชน

นวัตกรรมเพื่อการพัฒนาท้องถิ่นเรื่อง “กระบวนการสร้างและฟื้นฟูทุนทางสังคมสู่ความเข้มแข็งการจัดสวัสดิการชุมชน” ด้วยแนวคิดการพัฒนาประเทศในระยะแผนพัฒนาฯ ฉบับที่ 11 เป็นการสร้างภูมิคุ้มกันในมิติต่าง ๆ ให้แก่ ปัจเจก ครอบครัว ชุมชน สังคม และประเทศ โดยใช้แนวคิดและทิศทางการพัฒนาประเทศสู่ความยั่งยืนตามหลักปรัชญาของเศรษฐกิจพอเพียงต่อเนื่องจากแผนพัฒนาฯ ฉบับที่ 10 พร้อมทั้งนำทุนของประเทศ 6 ทุน ได้แก่ ทุนมนุษย์ ทุนทางสังคม ทุนกายภาพ ทุนทางการเงิน ทุนทรัพยากรธรรมชาติและสิ่งแวดล้อม และทุนทางวัฒนธรรมมาใช้ประโยชน์อย่างบูรณาการและเกื้อกูลกัน โดยเฉพาะการสร้างฐานทางปัญญาเพื่อเป็นภูมิคุ้มกันให้กับคนและสังคมไทยเป็นสังคมที่มีคุณภาพ ก้าวสู่สังคมและเศรษฐกิจสีเขียว มุ่งสู่การอยู่ร่วมกันในสังคมอย่างมีความสุขและเป็นธรรม หลักพุทธธรรมและการจัดการความรู้ โดยมีเป้าหมายเพื่อสร้างวิสัยทัศน์ร่วมให้เกิดขึ้นแก่ประชาชน พัฒนาคน พัฒนางาน และพัฒนาองค์กร (ชุมชน) ให้เป็นชุมชนแห่งการเรียนรู้ อันเป็นปัจจัยหนุนเสริมให้เกิดกระบวนการสร้างและฟื้นฟูทุนทางสังคมสู่ความเข้มแข็งของการจัดสวัสดิการชุมชนอย่างยั่งยืน